„Amikor már tudtam, hogy mit és hol kell fotózni, sokakhoz hasonlóan én is átlendültem kicsit a ló túl oldalára és belekezdtem a 'fajtagyűjtésbe'. Minél több állatot, növényt szerettem volna végigfotózni szezononként. Ez egyfajta versenyszellemet fejleszt ki az emberben. Arra kellett rájöjjek, hogy így a természet szépsége lassan elsorvad. Nekem erre volt jó az a tíz év, amit, mondhatni aktív fotózás nélkül töltöttem el a Nimród Fotóklub élén. Mert azért így is sokszor kijártam a természetbe, de ritkábban vittem magammal a fényképezőgépem. Szembesültem azzal a ténnyel, hogy mennyivel többet látok akkor a természetből, ha nem feltétlenül akarok mindig fényképezni benne.” – Vajda János